Document ID: /roh_data/filtered/fineweb-2-filterrobots_roh.jsonl.gz/65396

La SRG.R en fevra da troccas
A chaschun da la sonda lunga ils 16 da november a Cuira ha la societad purtadra da Radiotelevisiun Svizra Rumantscha, la SRG.R organisà ina maisa da troccas en chasa RTR. Davent da las 12:00 enfin las 16:00 decleran Rest Giacun Dermont e Laura Jemmi il gieu da troccas ed ins ha la pussaivladad da dar u guardar tiers ad in u l'auter scart. Sa chapescha che nus avain er chartas da troccas per vus. Guardai sperasor en la via da Masans 1, emprim'auzada, ala da producziun. Nus ans allegrain da vossa viseta.
Davent da las 16:00 essan nus lura en l'auzada -1 e faschain amogna là ina bavronda cun il num "Vivin" tenor in recept da la cuschinunza rumantscha Rebecca Clopath. Ella ha preparà ina bavronda cun l'ingredienza principala chonv. In'ingredienza che gia noss basats duvravan.